En motorcyklist er indlagt på Aalborg Sygehus efter en trafikulykke. Han er hårdt kvæstet.

En 21-årige motorcyklist stødte onsdag sammen med en bil på Hobrovej ved frakørsel 29 ved Svenstrup. Motorcyklisten blev hårdt kvæstet ved ulykken og er nu indlagt på Aalborg Sygehus. Hans tilstand er kritisk. Motorcyklisten kom kørende på Hobrovej, da uheldet fandt sted. En bil, der kom sydfra, ville køre af motorvejen ved afkørsel 29. Den 66-årige billist i bilen overså motorcyklisten og kørte ud for ubetinget vigepligt. Bilisten er ikke kommet noget til.